Diari Oficial de la Generalitat Valenciana


Sumari del DOGV 8062, del 14-06-2017 (2017/4431)

Suspensió cautelar de l'atorgament de llicències en l'àmbit del solar situat al carrer Russafa, número 11 i 13.
---------------------------------------------------------------------------------------------------------------

### Dades del document

Número de DOGV
:   8062

Data del DOGV
:   14-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4431


Data del document
:   19-05-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Suspensió cautelar de l'atorgament de llicències en l'àmbit del solar situat al carrer Russafa, número 11 i 13. [2017/4431]  
La Junta de Govern Local, en sessió celebrada el dia 12 de maig de 2017, va adoptar l'acord la part dispositiva del qual literalment diu el següent:  
«Primer. Suspendre cautelarment, de conformitat amb el que estableix l'article 185 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, la tramitació i l'atorgament de llicències de parcel·lació de terrenys i edificació d'acord amb les condicions que es concreten a continuació:  
  
Delimitació de l'àrea objecte de la suspensió: afecta el solar siti en el carrer Russafa, núm. 11 i 13, amb referència cadastral 6021723YJ2752B, inscrit en el Registre de la Propietat número 3 de València, en el tom 1404, llibre 101, folis 151 i 154, finques núm. 3016 i 3017.  
Raons de la suspensió: haver sigut iniciat davant de la notaria de José Alicarte Domingo, de conformitat amb l'article 185 de la LOTUP, a instància de la Sociedad Impulsora de Solares Ociosos, SL, el procediment per a declarar l'incompliment del deure d'edificar del solar objecte de la suspensió, ja que ha transcorregut amb escreix el termini de sis anys des que fóra possible la seua edificació i concorre interés general, ja que, d'una banda, s'ha exigit al propietari el compliment del deure d'edificar en reiterades ocasions sense que haja sol·licitat la corresponent llicència d'obres i, d'altra banda, el solar té el seu origen en una ruïna imminent i l'Ajuntament estima prioritària l'actuació respecte d'aquells solars que tinguen el seu origen en demolicions motivades per ruïnes imminents o declaracions de situació legal de ruïna, haja sigut declarat o no l'incompliment del deure de conservació.  
Objecte de la suspensió: la tramitació i l'atorgament de llicències de parcel·lació de terrenys i edificació per a l'àmbit delimitat anteriorment. La suspensió de llicències implicarà també la dels acords aprovatoris de nous programes d'actuació aïllada en la zona afectada.  
  
Duració de la suspensió: el termini de la suspensió tindrà una duració màxima de dos anys, i s'interromprà, amb alçament de la suspensió, si no es declara l'incompliment del deure d'edificar o si, transcorregut un any, no se sotmet a exposició pública la convocatòria de concurs d'un programa d'actuació aïllada en substitució del propietari.  
  
L'eficàcia del present acord de suspensió requereix, de conformitat amb l'article 64.4 de la LOTUP, la seua publicació en el Diari Oficial de la Generalitat Valenciana.  
Segon. Notificar als interessats i comunicar la present resolució al Servei de Llicències Urbanístiques i Servei de Gestió Urbanística.»  
  
Contra l'acte administratiu transcrit, que és definitiu en via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, podrà vosté interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos des d'aquesta desestimació presumpta.  
b) Recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la recepció d'aquesta notificació.  
Tot això sense perjudici que puga exercitar qualsevol altre recurs o acció que estime procedent.  
  
València, 19 de maig de 2017.- El secretari: Manuel Latorre Hernández.